  Майя Бывальцева 26-тӥ шуркынмонлы Удмуртиын коронавирус инфекциен черлан 166 выль учыръёсты пусйизы. Со сярысь элькун тӧролэн но кивалтэтлэн «ВКонтакте» мерлыко вотэсысь огиназы ивортӥзы. Выль висисьёсты пусйизы: Ижкарын – 103 адями, Глазкарын – 11, Можгаын – сизьым, Сарапулын – куать, Воткаын – вить, Балезино, Дэри, Кизнер ёросъёсын – быдэн ньыль, Ува, Дэбес, Глаз, Вавож ёросъёсын – быдэн куинь, Вотка, Красногорск, Можга, Сарапул, Шаркан ёросъёсын – быдэн кык, Пичи Пурга, Камбарка, Кияса ёросъёсын – быдэн одӥг. Эшшо 123 адями йӧназ. Куинь мурт улонысь кошкиз: кышномуртъёслы 72 но 88 арес вал, воргоронлы – 68 Туннэ нуналлы Удмуртиын выль коронавирус инфекциен черлан 12 сюрс 848 учыр лабораториосын зэматэмын. 10 сюрс 220 адями йӧназ, 215 мурт кулӥз. Та дыре 181 висисьёслэн тазалыксы секыт лыдъяське. Оглом элькунын коронавируслы 632 сюрс 16 эскеронъёс ортчытӥзы, берло нуналэ – 3 сюрс 215.  Тегъёс: Тазалык Ижкар висён Удмуртия коронавирус  